Dukagjini (Kukës)

Dukagjini është një fshat në bashkinë Kukës në Shqipëri.

 Etimologjia 
Emri i fshatit e ka origjinën nga familja fisnike shqiptare e Dukagjinëve të mesjetës së vonë, e cila sundonte zonën para pushtimit osman.

 Historia 
Ndryshe nga shumë fshatra të tjerë të zonës, Dukagjini nuk përmendet në asnjë nga tre defterët osmanë të shekullit të 16-të. Është përmendur për herë të parë në vitin 1638 nga Frang Bardhi, me emrin e sotëm. Bardhi vëren: "Fshati i dytë është Dukagjini, i përbërë nga 15 shtëpi dhe 100 banorë, i cili gjithashtu ka kishën e sipërpërmendur të Shën Sebastianit."

Fshati përmendet përsëri në veprat e Vicko Zmajević (1703) dhe Ivan Jastrebov (1904), dhe në regjistrimin austro-hungarez të viteve 1916–18.

Në fund të shekullit të 19-të, albanologu Theodor Ippen vuri në dukje se imami i Dukagjinit ruante ende zbukurimet e altarit të ish-kishës katolike të fshatit. Një vëzhgim i ngjashëm është bërë edhe nga Jastrebov, i cili në vitin 1904 shkruante se një vendas i zonës i kishte treguar që imami i Dukagjinit thuhej të rridhte nga priftërinjtë e hershëm katolikë të fshatit, dhe se ky imam gjithashtu mbante në shtëpinë e tij sende që u përkisnin priftërinjve. Për më tepër, xhamia e ditëve të sotme besohet të jetë ndërtuar mbi rrënojat e kishës së vjetër.

Në vitin 1923 u hap në Dukagjin shkolla e parë shqipe në zonën e Malziut.

 Referime 

 Bibliografia 



 Shih edhe 

Kategoria:Fshatra në Shqipëri
Kategoria:Fshatra në Rrethin e Kukësit
Kategoria:Vendbanime në Shqipëri